**\*\*\*A nins cu primăvară**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nins cu primăvară

Pe pomii din livadă

Și-n crengi se adunară

Troienele grămadă.

O dalbă încântare

Lucește-n gingășie

Din razele de Soare

Citind o melodie.

E-atâta prospețime

În aerul albastru

C-orice podbal mărime

Ia important ca astru.

Privirile-i de aur

Îndreaptă spre copacii

Unde în plisc un graur

Lumini aduce-ncoace.

Și parcă-s prins în toate

Ca apa în găleată,

Dar simt că-n libertate

Sunt cum n-am fost odată.

Tot cerul e în mine

Ca într-un bob de rouă

Prierul când m-aține

În ziua lui cea nouă.

Neînsemnat în spulber

De fluturi și petale

Departe de la urbe

Cu sufletul și cale,

Privesc doar fără față

Și fără de foloase

Descoperind că-n viață

Sunt clipele frumoase.

Mă doare tocma-n sânge

Pășirea fără urme...

Iar primăvara ninge

Pe tâmplele-mi în brume.

Victor Bragagiu